A y E s. 
107 
Verticis pennae ovatae, subacutae, laxae. Area circum oculos alba , 
inferius semicirculo nigro cincta , macula triangulari nigra ante oculi canthum 
anteriorem , et inter hunc et basin rostri posita ; potius fascia supra et infra 
oculos cum basi maxillae superioris alba. Gula alba. Macula nuchae alba , 
major quam in altera simili antiqua. Oculi prorsus nigri. Margo supraorbita- 
lis ossis frontis tactu eminens , profunde emarginatus. 
Alae fuscae , pennis , remigibus tectricibusque omnibus margine albo , et 
ante rufo marginato , ut tamen in superioribus vix aliquid albedinis supersit. 
Similiter in fasciculo pennarum axillarium. 
Tectnces tertii , quarti , quinti ordinis margine latius rufo. 
Remex prima secunda tribus pollicibus brevior , postice valde emarginata. 
Secunda pariter emarginata. Tertia margine anteriore posterioreque leviter 
emarginata, praecedente secunda dimidio pollice longior et omnium longis- 
sima. Quarta antice levissime emarginata. Nihil ejusmodi in ceteris. Remiges 
margine posteriore pallidissime fulvescentes , fasciis tribus et postea quatuor 
nigris , angustis : quod in secundariis desinere incipit , ut in quarta secundaria 
prorsus nihil supersit. 
In tectricibus margo posterior pallescens, immaculatus. 
Alulae spuriae pennis quatuor , margine posteriore fasciatis , apice rufo 
marginato. Subtus fasciae eaedem. Sed omnia pallidiora , et ita distributa , ut, 
exceptis fasciis , regio remigum primariarum rufescens , posteriorum sive secun- 
dariarum nigricans sit, quatuor anterioribus fasciatis maculatisque. 
Tectrices inferiores rufae. Subalares quinque , longae , rectae , lanceolatae, 
prima longissima , apice novem tantum lineis ab apice remigis secundariae 
respondentis distante , rufae , tribus fasciis albicantibus in utroque margine. 
Apex alarum, in ave sedente, ab apice caudae distat pollice. 
Rectrices nigrae, apice fasciisque quatuor rufescentibus , illis apicis magis 
ad albedinem vergentibus. Saturatior fit uterque color , quo magis rectrices 
sunt interiores: ita tamen ut extima subito sit omni respectu pallidior , et 
duae intimae obscurissimae, ut nihil adsit rufi, sed in fundo nigro fasciae 
quinque atro- cinereae. Extima rectrix longitudine sex pollicum et novem 
linearum , intima pollice longior , intermediae proportione decrescentes. 
Crissum album , rhachi apiceque rufis. 
Uropygium totum rufum, ad medium fere caudae pertingentibus tectri- 
cibus inferioribus caudae. 
Braccae longae, unicolores, rufae. 
O 2 
